गुड़गांव. Amity University की ओर से 26 फरवरी की सुबह करीब छह बजे सेक्टर-29 स्थित लेजरवैली ग्राउंड से हाफ मैराथन की शुरूआत हुई। इस मैराथन का उद्देश्य पॉजिटिव तरीके से लोगों को जोड़ना था। जिसमें शहर के अलावा देश-विदेशी धावकों ने हिस्सा लेकर लोगों को एकजुटता का संदेश दिया। एकता का संदेश देने के लिए कई एनजीओ सरकारी स्कूलों ने भी मैराथन में हिस्सा लेने के लिए लोगों को प्रोत्साहित किया।
21.1 किलोमीटर पुरुष वर्ग की दौड़ में सचिन फर्स्ट रहे, जबकि महिला वर्ग में राजकुमारी ने पहला स्थान पाया। वहीं 10 किलोमीटर लंबी पुरुष वर्ग की दौड़ में हरी सिंह ने पहला स्थान, जबकि महिला वर्ग की दौड़ में पिंकी ने बाजी मारी। पांच किलोमीटर लंबी दौड़ धर्मेश ने ब्वायज वर्ग में जबकि गर्ल्स वर्ग में कुनिका ने बाजी मारी।
पुलिस कमिश्नर ने धावकों को किया सम्मानित
दौड़के समापन अवसर पर पुलिस कमिश्नर संदीप खिरवार ने विजेता धावकों को इनाम देकर सम्मानित किया। हाफ मैराथन में करीब 15 हजार से अधिक धावकों ने हिस्सा लिया। इसके अलावा देशभर से आए 500 से ज्यादा प्रोफेशनल एथलीट हाफ मैराथन ने दौड़ कर अपना लोहा मनवाने के लिए दौड़ में पसीना बहाया।
हाफ मैराथन के बाद डांस, ड्रामा, फाइन आर्ट, चित्र प्रदर्शनी, संगीत, फैशन प्रदर्शनी का भी आयोजन किया गया। अमेटी समूह के प्रेसिडेंट डॉ. अशोक चौहान ने बताया कि 21.1 किलोमीटर दौड़ में पुरुष वर्ग में विजेता सचिन रहे, जबकि महिला वर्ग में राज कुमारी प्रथम रही। जबकि दूसरे स्थान अमित और महिला वर्ग में दूसरे स्थान की सरोज रही। तीसरे स्थान पर पुरुष वर्ग सूरज जबकि महिला वर्ग में तीसरे स्थान पर सरोजनी रही।
वहीं 5 किमी की ‘रन फॉर सिटीजन सेफ्टी' नाम से भी दौड़ का आयोजन किया गया, जिसमें समाज में नागरिक सुरक्षा को जागरूक करने के लिए किया गया। हाफ मैराथन को तीन अलग-अलग फार्मेट में बांटा गया। जिसमें 21 किलोमीटर, 10 किलोमीटर और पांच किलोमीटर में प्रतिभागियों ने दौड़ लगाई।
10 किमी के परिणाम ये रहे-
10 किमी के पुरुष वर्ग में हरी सिंह प्रथम, रमेश दूसरे राजेंद्र नाथ तीसरे स्थान पर रहे। महिला वर्ग में पिंकी प्रथम, पूनम दूसरे स्वाति तीसरे स्थान पर रहीं। 5 किमी दौड़ 6 से 14 वर्ष तक के बच्चों की हुई। इसमें लड़कों में धर्मेश प्रथम, अजय द्वितीय दीपक तीसरे, जबकि गर्ल्स वर्ग में कुनिका प्रथम, कल्पना द्वितीय नेहा तीसरे स्थान पर रही।
आगे देखें- हाफ मैराथन की PHOTOS
hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva